Diari Oficial de la Generalitat Valenciana


Sumari del DOGV 3711, del 17-03-2000 (2000/1911)

Informació pública de l’alternativa tècnica del programa d’actuació integrada de la unitat d’execució número 24 (gran avinguda/Frares) junt al projecte d’urbanització i projecte de reparcel·lació.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3711

Data del DOGV
:   17-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1911


Organisme emissor
:   Ajuntament de Benicàssim

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució número 24 (gran avinguda/Frares) junt al projecte d'urbanització i projecte de reparcel·lació. [2000/S1911]
  
La Comissió de Govern de l'Ajuntament de Benicàssim, en data 18 de febrer de 2000, ha acordat exposar al públic per a la seua tramitació conjunta l'alternativa tècnica del programa per al desenvolupament de la unitat d'execució número 24 del Pla General d'Ordenació Urbana de Benicàssim, presentada per la mercantil Inverxiob, SA. L'anunci de l'exposició va ser publicat en el Diari Oficial de la Generalitat Valenciana de data 3 de març de 2000. Atés que s'ha efectuat la publicació amb anterioritat a l'anunci en periòdic d'informació general, es procedeix a publicar-lo de nou, deixant sense efecte el publicat en el Diari Oficial de la Generalitat Valenciana el 3 de març de 2000.
  
De conformitat amb l'article 69, en relació amb l'article 46 i concordants de la Llei Reguladora de l'Activitat Urbanística, se sotmet a informació pública per termini de 20 dies l'alternativa tècnica del programa per al desenvolupament de la unitat d'execució número 24 del sòl urbà de Benicàssim així com el projecte d'urbanització i el projecte de reparcel·lació.
  
L'expedient podrà ser examinat en el Departament d'Urbanisme de l'Ajuntament de Benicàssim (c/ Metge Segarra, 4, Secció d'Urbanisme de dilluns a divendres de 09.00 a 14.00 h) i, durant l'indicat termini, podran presentar al·legacions, alternatives tècniques i proposicions juridicoeconòmiques en competència. Dins dels 10 primers dies d'informació pública es pot sol·licitar pròrroga dels terminis en la forma i condicions de l'article 46.4 de la Llei 6/1994, de la Generalitat Valenciana, Reguladora de l'Activitat Urbanística.
  
Durant els cinc dies següents al venciment del termini anterior, les persones interessades podran presentar les proposicions juridicoeconòmiques que tinguen per convenient en el Registre General d'aquest ajuntament, en plica tancada i amb la documentació que s'assenyala en els apartats c i d de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc en l'Ajuntament, a les 13.00 hores de la següent data hàbil a la conclusió del termini per a presentar-les (si és dissabte passa al dilluns següent). Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Així mateix, es publica el present edicte per a les persones interessades que siguen desconegudes, se n'ignore el lloc de notificació o, intentada aquesta, no s'hagués pogut practicar, de conformitat amb el que es disposa en els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cosa que se'ls notifica, advertint que durant el mateix termini i condicions recollits en el paràgraf anterior del present edicte poden presentar les al·legacions o alternatives al programa, avantprojecte d'urbanització i projecte de reparcel·lació.
  
Cosa que es publica per al general coneixement, de conformitat amb allò disposat en l'article 46 i concordants i article 69 de la Llei 6/1994, de la Generalitat Valenciana, Reguladora de l'Activitat Urbanística.